## Program pomoćničkog ispita za zanimanje strojobravar

### NN 5/2004 (15.1.2004.), Program pomoćničkog ispita za zanimanje strojobravar

# ministarstvo za obrt, malo i srednje poduzetništvo

**209**

Na temelju stavka 4. članka 53. Zakona o obrtu (Narodne
novine, br. 49/03) ministar za obrt, malo i srednje
poduzetništvo nakon prethodno pribavljena mišljenja Hrvatske obrtničke komore,
donosi

### PROGRAM POMOĆNIČKOG ISPITA ZA ZANIMANJE STROJOBRAVAR

I.

Svrha
pomoćničkog ispita je dokazivanje ispitanika da je
stekao vještine i stručno-teorijska znanja, utvrđena nastavnim planom i
programom za zanimanje strojobravar (Narodne novine, br.
86/ 96), nužna za obavljanje poslova u tom zanimanju.

II.

Pomoćnički ispit se sastoji iz praktičnoga i teorijskog dijela.

III.

Za
praktični dio ispita zadaje se, u skladu s nastavnim planom praktičnog dijela
naukovanja, praktična zadaća (uradak i radne probe) iz područja:

1. planiranje i
priprema rada;

2. izbor materijala
u strojobravarskim poslovima
(standardni oblici i dimenzije

    poluproizvoda
i dijelova);

3. ispitivanje,
mjerenje i kontrola ispravnosti rada strojeva i uređaja;

4. izrada i montaža uređaja i elemenata strojeva;

5. izrada dijela na CNC upravljanim alatnim strojevima;

6. sastavljanje i
montaža sklopova alata i naprava;

7. ugradnja i ispitivanje hidrauličnih, mehaničkih i pneumatskih sustava

    upravljanja;

8. montaža
i demontaža strojeva, sustava ili ugradbenih jedinica;

9. utvrđivanje i otklanjanje grešaka i smetnji pri
radu strojeva, sustava i

    njihovih ugradbenih jedinica;

10. sastavljanje
u ispravno stanje alate, strojeve i uređaje;

11.održavanje alata, strojeva i uređaja;

Ispitanik mora u zadanom roku primjereno pomoćničkom statusu izraditi uradak i obaviti radnu
probu. Ispitna komisija na temelju
dolje navedenih uradaka i radnih
proba zadaje ispitaniku jedan do tri uratka i jednu
do tri radne probe. Ispitna
komisija može i samostalno predložiti
uratke i radne probe koje će zadati
ispitaniku.

POMOĆNIČKI URADAK

|  |  |
| --- | --- |
| Vrsta uratka | Opis uratka |
| Izrada elemenata sklopa ručnim i strojnim obradama | Znati razraditi tehnološki postupak izrade i elemenata mehaničkog sklopa i umjeti izraditi jednostavne dijelove mehaničkih sklopova |
| Montaža elemenata u mehaničke sklopove | Znati razraditi tehnološki postupak montaže elemenata  mehaničkih sklopova i umjeti sastaviti jednostavne  mehaničke sklopove |
| Montaža i demontaža sklopova strojeva i uređaja | Znati razraditi tehnološki postupak  montaže i demontaže sklopova strojeva i uređaja i umjeti sastaviti jednostavne strojeve i uređaje |
| Izrada dijela na CNC upravljanim alatnim strojevima (glodalica) | Znati razraditi tehnološki postupak izrade i jednostavnog dijela na CNC upravljanim alatnim strojevima i umjeti izraditi program izrade jednostavnog dijela alata |
| Stavljanje strojeva, uređaja i postrojenja u pogon | Znati i umjeti staviti stroj ili uređaj u pogon prema zahtjevu proizvođača |
| Održavanje strojeva, uređaja i postrojenja | Znati i umjeti održavati stroj ili uređaj  prema zahtjevu proizvođača |

## RADNA PROBA

|  |  |
| --- | --- |
| Vrsta radne probe | Opis radne probe |
| Izrada dijela alata ili naprave  na CNC upravljanim alatnim strojevima | Programirati izradu jednostavnih dijelova numerički upravljanih alatnih strojeva (npr. CNC glodalica) |
| Sastavljanje i montaža mehaničkog sklopa alata ili naprave | Izabrati i sastaviti  elemente u mehaničkim sustavima alata ili naprave |
| Sastavljanje pneumatskog sustava  (npr. FESTO) | Izabrati elemente i sastaviti  jednostavne pneumatske sustave |
| Sastavljanje hidrauličkog sustava  (npr. FESTO) | Izabrati elemente i sastaviti  jednostavne hidrauličke sustave |

Pri izradi praktične zadaće ispitanik (naučnik) mora se pridržavati propisanih mjera zaštite na radu i zaštite okoliša te ostalih uvjeta koje odredi ispitna komisija.

Ispitanik mora ispitnoj komisiji priložiti mapu praktičnog dijela naukovanja za sve godine obrazovanja iz koje je vidljivo da je uspješno svladao ovaj dio naukovanja.

IV.

Stručno-teorijski dio ispita obuhvaća teorijska znanja nužna za obavljanje praktičnih postupaka u zanimanju koja su propisana nastavnim planom i programom za teorijski dio naukovanja.

NASTAVNI PREDMET

Tehnologija zanimanja

1. Zaštita na radu. Sigurnost na
   radu, zaštita okoliša i racionalno korištenje energije.
2. Planiranje i priprema rada.
3. Standardi oblici
   i dimenzije poluproizvoda.
4. Izbor materijala
   sa stajališta
   funkcije.
5. Ispitivanje tehničkih
   materijala (ispitivanje
   mehaničkih, tehnoloških,
   fizikalnih i kemijskih svojstava materijala).
6. Izbor tehničkih
   materijala sa
   stajališta obrade odvajanjem materijala i montaže.
7. Izbor materijala
   prema standardima i tablicama.
8. Otpad tehničkih
   materijala i zaštita okoliša.
9. Mjerenje i kontrola dijelova i sklopova u zanimanju.
10. Ručna izrada
    dijelova i njihovo spajanje.
11. Strojna obrada,
    konvencionalni strojevi,
    strojevi za završnu finu obradu.
12. Toplinska obrada.
13. Montaža elemenata
    u mehaničke sklopove.
14. Montaža elemenata
    u pneumatske i hidrauličke sustave.
15. CNC programiranje
    alatnih strojeva.
16. Održavanje strojeva,
    uređaja i postrojenja.
17. Montaža i demontaža strojeva i uređaja.
18. Stavljanje strojeva,
    uređaja i postrojenja u pogon.

Tehnološke vježbe

1. Prostorno prikazivanje
   i kotiranje. Pravokutno projiciranje i kotiranje.
2. Izrada i analiza radioničkog crteža elementa stroja.
3. Analiza sastavnih
   crteža, standardi, izbor i dimenzioniranje
   standardnih dijelova.
4. Konstruiranje jednostavnih
   alata i naprava.
5. Tehničko-tehnološka
   dokumentacija.
6. Uporaba računala
   i korisničkih programa.

### *Stručni* *račun*

1. Veličine i jedinice. Proračuni dužine i kutova.
   Proračuni površine, volumena i mase.
2. Osnove trigonometrije.
3. Postotni i kamatni račun.
4. Osnovni
   proračuni troškova.
5. Izrada kalkulacija
   u zanimanju.
6. Jednostavni
   proračuni u zanimanju:
7. proračuni
   osnova mehanike,
8. proračuni
   osnova elektrotehnike.

OCJENJIVAČKI LIST

**I.** **PRAKTIČNI DIO ISPITA**

|  |  |
| --- | --- |
| Radnje obavljene u okviru   praktične zadaće | Broj bodova |
| Priprema radne i tehničko-tehnološke dokumentacije | 0 – 10 |
| Znanje i vještina očitavanja tehničko-tehnološke dokumentacije | 0 - 10 |
| Znanje i vještina razrade tehnološkog postupka izrade prema zahtjevu crteža | 0 – 10 |
| Znanje i vještina izbora materijala | 0 - 10 |
| Znanje i vještina određivanja broja i redoslijeda postupaka | 0 - 10 |
| Znanje i vještina određivanja alata, strojeva i uređaja | 0 - 10 |
| Znanje i vještina određivanja režima rada | 0 - 10 |
| Znanje i vještina izrade i sastavljanja strojeva i uređaja, puštanje u rad i pravilno održavanje | 0 - 30 |
| Znanje i vještina postupaka mjerenja i kontrole | 0 - 10 |
| Znanje i vještina pravilne zaštite na radu | 0 - 10 |
| Brzina i spretnost te vrijeme izrade uratka i radne probe | 0 – 10 |
| Završni izgled uratka | 0 – 10 |
| UKUPNO BODOVA | 140 |

BODOVNA
LISTA

|  |  |
| --- | --- |
| Postotak (%) bodova | Ocjena |
| 92 – 100 | Odličan              ( 5 ) |
| 81 – 91 | Vrlo dobar         ( 4 ) |
| 67 – 80 | Dobar                ( 3 ) |
| 50 – 66 | Dovoljan            ( 2 ) |
| 0 – 49 | Nedovoljan        ( 1 ) |

**II.  STRUČNO-TEORIJSKI DIO**

Stručno-teorijski dio ispita je u pisanom obliku, a sastoji se od pitanja i zadaća koje postavlja ispitna komisija. Za zanimanja za koja postoji katalog ispitnih pitanja i zadataka za pomoćničke ispite, koristi se taj katalog.

Ocjena se utvrđuje prema ovoj ljestvici:

BODOVNA
LISTA

|  |  |
| --- | --- |
| Postotak (%) bodova | Ocjena |
| 90 – 100 | Odličan              ( 5 ) |
| 80 – 89 | Vrlo dobar         ( 4 ) |
| 70 – 79 | Dobar                ( 3 ) |
| 60 – 69 | Dovoljan            ( 2 ) |
| Manje od 30 | Nedovoljan        ( 1 ) |

Ispitanik koji
postigne od 30 do 59 posto (%) bodova upućuje se na usmeni ispit.

Na usmenom ispitu
u pravilu se provjeravaju znanja iz onih područja iz kojih naučnik nije pokazao
dostatna znanja na pismenom dijelu ispita.

|  |  |
| --- | --- |
| Klasa: 406-01/03-01/10  Ur. broj: 515-03-03-69  Zagreb, 17. prosinca 2003. |  |

Ministar

**Željko** **Pecek**, v. r.

Ostalo, NN 5/2004-209